Coba ceritain soal Mauricio Pochettino dalam bahasa melayu

Mauricio Roberto Pochettino Trossero (, ; lahir 2 Mac 1972) ialah seorang bekas pemain bola sepak Argentina yang bermain di posisi pertahanan tengah. Terkini, beliau merupakan bekas pengurus kelab Liga Perdana Inggeris, Tottenham Hotspur.

Kariernya sebagai pemain bola sepak profesional adalah selama 18 tahun, 10 tahun bermain di dalam La Liga bersama Espanyol dimana dia menjaringkan 13 gol dalam 275 perlawanan. Dia juga pernah bermain di Perancis bersama dua kelab iaitu Paris Saint-Germain dan Bordeaux. Dia memulakan kariernya bersama Newell's Old Boys. Seorang pemain kebangsaan Argentina, Pochettino mewakili negaranya di Piala Dunia FIFA 2002 dan Copa América 1999.

Pochettino memulakan karier pengurusan di Espanyol pada bulan Januari 2009 dimana dia berkhidmat selama hampir empat tahun. Dia kemudiannya menguruskan kelab Liga Perdana Inggeris bermula dengan Southampton dan disusuli dengan Tottenham Hotspur.